Document ID: 31995R2390

ΚΑΝΟΝΙΣΜΟΣ (ΕΚ) αριθ. 2390/95 ΤΗΣ ΕΠΙΤΡΟΠΗΣ της 11ης Οκτωβρίου 1995 για την τροποποίηση του κανονισμού (ΕΟΚ) αριθ. 1538/91 για τον καθορισμό λεπτομερών κανόνων εν όψει της εφαρμογής του κανονισμού (ΕΟΚ) αριθ. 1906/90 του Συμβουλίου σχετικά με ορισμένους κανόνες εμπορίας για το κρέας πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1906/90 του Συμβουλίου της 26ης Ιουνίου 1990 σχετικά με ορισμένους κανόνες εμπορίας για το κρέας πουλερικών (1), όπως τροποποιήθηκε από τον κανονισμό (ΕΟΚ) αριθ. 3204/93 (2), και ιδίως τα άρθρα 7 και 9,
Εκτιμώντας:
ότι ο κανονισμός (ΕΟΚ) αριθ. 1538/91 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3239/94 (4), καθόρισε τις λεπτομέρειες εφαρμογής των κανόνων εμπορίας για το κρέας πουλερικών 7 ότι, μετά την πείρα που αποκτήθηκε, πρέπει να τροποποιηθούν ορισμένοι ορισμοί που αφορούν τα συκώτια (fois gras) και την παρουσίαση των σφαγίων 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1538/91 τροποποιείται ως εξής:
1. Στο τρίτο εδάφιο της παραγράφου 3 του άρθρου 1, η πρώτη περίπτωση αντικαθίσταται από το ακόλουθο κείμενο:
«- τα συκώτια πάπιας πρέπει να ζυγίζουν τουλάχιστον 300 γραμμάρια σε καθαρό βάρος.».
2. Στην παράγραφο 1 του άρθρου 2, η δεύτερη και τρίτη περίπτωση αντικαθίσταται από το ακόλουθο κείμενο:
«- με τα εντόσθια,
- χωρίς εντόσθια.
Ο όρος "εξεντερισμένα" μπορεί να προστεθεί.».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Οκτωβρίου 1995.

Labels: 3
17